Teaser Trailer Rambo: Last Blood Telah Dilancarkan
Studio Lionsgate telah melancarkan teaser trailer pertama filem Rambo: Last Blood. Filem kelima dalam Rambo saga ini akan menemui penonton pada 19 September 2019. Anda boleh tonton trailer Rambo: Last Blood di pemain video dibawah. Babak kali ini menyaksikan Rambo lakonan Sylvester Stallone, tertekan dengan memori lampaunya, tinggal keseorangan disebuah rumah usang yang terletak di Arizona dan perlu meneruskan hidup dikala usia yang semakin tua. Bagaimanapun, dia menerima berita yang kurang menyenangkan dimana cucu perempuannya telah hilang di Mexico. Dalam usaha mencari, Rambo mendapati cucunya telah diculik oleh penjenayah. Dengan mengunakan kudrat dan skill yang ada, Rambo sekali lagi keseeorangan menumpaskan mereka dan menyelamatkan cucunya. Filem aksi ini diarahkan oleh Adrian Grunberg, manakala skrip ditulis oleh Matt Cirulnick. Turut membintangi filem ini adalah Adriana Barraza, Paz Vega, Yvette Monreal, Sergio Peris-Mencheta, Oscar Jaenada, dan Joaquín Cosío